Norsk Amatørteaterforbund

TROLLSKOGEN TEATER: Aladdin
2025-03-20 18:00 - 2025-03-23 17:00 (Europe/Oslo) | Kulturverket Flammen
Trollskogen Teater presenterer musikalen «Aladdin»!
En nyskrevet musikal fritt gjendiktet etter den kjente klassikeren fra «Tusen og en natt».
I den eventyrlige og mystiske byen Alcàzah møter vi den sjarmerende og nysgjerrige gategutten Aladdin. Han drømmer om et bedre liv og om kjærligheten til prinsessen, samtidig som han må kjempe mot onde trollkvinner som er ute etter makt og rikdom.
Blant kjente og ukjente karakterer finner vi den magiske lampeånden som har vært fanget i den gamle lampen i tusenvis av år. Gnir du på lampen, dukker ånden opp og kan oppfylle dine ønsker og drømmer.
Bli med på et fargesprakende eventyr for hele familien! Musikk, dans og en spennende historie som vil ta deg med på en reise inn i en eksotisk verden. Kjenn duften av jasmin og krydder imens trolldommen svever i luften.
Opplev jakten på den magiske lampen, kampen om makt og rikdom, det gode mot det onde og forbudt kjærlighet. Men mest av alt handler det kanskje om drømmer, kjærlighet og som en fri sjel, finne sin egen vei.
Velkommen inn når portene åpnes opp, inn til Aladdins magiske og mystiske eventyrverden.
Manus, regi og koreografi: Lisbeth Rønning
Musikk: David Grant
Med barn og ungdom på scenen og sin fengende musikk, teater og dans og spennende handling passer forestillingen for alle fra 4 års alder og oppover.
Storsalen i Kulturverket Flammen, Nittedal
Torsdag 20. mars kl. 18
Fredag 21. mars kl. 18
Lørdag 22. mars kl. 13 og 17
Søndag 23. mars kl. 13 og 17
Bill. kr. 300 + avg. Barn og student 210 + avg.
Familierabatt, min 3 personer kr. 210 + avg.
Arrangør: Trollskogen teater
